Sign in / Join .st0{fill:#34437F;} .st1{fill:#878787;} Saturday, October 23, 2021 ikteb hawn… Fittex "Se nibqgħu nappoġġjaw lill-familji u lin-negozji tagħna" – il-PM fi tmiem Summit Ewropew Minn talk.mt October 22, 2021 talk.mt Fi tmiem Summit tal-Kunsill Ewropew fi Brussell, il-Prim Ministru Robert Abela qal li wasslu l-messaġġ li se jibqgħu jappoġġjaw lill-familji u lin-negozji tagħna. Fl-ewwel ġurnata tal-Kunsill Ewropew saru diskussjonijiet importanti dwar il-prezzijiet tal-enerġija u s-saltna tad-dritt. Matul il-jum tal-lum id-diskussjoni kompliet fejn fuq l-aġenda kien hemm l-immigrazzjoni u l-pandemija tal-Covid-19. Temi li fi kliem il-Prim Ministru huma ta' prijorità għal Malta. Fi tmien dan is-Summit ta' jumejn, Abela qal li l-insistezza tagħhom kienet li kull stat għandu jingħata l-għodda kollha meħtieġa biex jappoġġja liċ-ċittadini tiegħu biex ikunu protetti miż-żieda fil-prezzijiet tal-enerġija. Abela qal li l-pożizzjoni ta' pajjiżna hija waħda ċara – dik li se jibqgħu jappoġġjaw lin-nies u lin-negozji tagħna, liema messaġġ kien wieħed b'saħħtu tant li tali pożizzjoni ġiet riflessa fil-konklużjonijiet tal-Kunsill. Quddiem il-kriżi fil-prezzijiet tal-enerġija, Abela assigura li dan il-Gvern se jappoġġja liċ-ċittadini u ma jħalli lil ħadd waħdu, bl-istess mod li ġara tul il-pandemija. Artiklu preċedenti Ikkonfermat każ tal-marda tal-idejn, is-saqajn u l-ħalq fi skola Artiklu li jmiss Film b'kast stupend ifalli fil-box office